សំណួរដ៏មានប្រយោជន៍​ដែល​ត្រូវ​សាកសួរ​ មុនការ​​ប្រជុំ IEP របស់កូនអ្នក​៖
មុនពេលសិស្ស​ម្នាក់​ដែលមានកម្មវិធី​ IEP ឬ​ផែនការ​ 504 ត្រូវបាន​បណ្តេញចេញ​ឬ​ព្យួរ​ការសិក្សា​សម្រាប់​រយៈពេល​លើស​ 10ថ្ងៃ​នៅអំឡុង​ឆ្នាំសិក្សា​ មណ្ឌលសិក្សា​ធិការ​ត្រូវបានតម្រូវឲ្យ​រៀបចំ​កិច្ច​ប្រជុំ​មួយ​ដែលមាន​ឈ្មោះថា​ ការត្រួតពិនិត្យការកំណត់​ការសម្តែង​ចេញ​អាកប្បកិរិយា​ (“MDR”)។ នៅពេល​ MDR ផ្អែកលើការព្យួរ​ការសិក្សា​រយៈពេល​សរុបលើសពី​ 10ថ្ងៃ​ ការព្យួរការសិក្សា​ទាំងនោះ​ត្រូវតែ​ជា​ផ្នែកមួយនៃ​លំអាន។ ឧទាហរណ៍ ប្រសិនបើការព្យួរការសិក្សា​បានកើតមានដោយសារ​តែ​អាកប្បកិរិយា​ដដែល នៅក្នុង​ខែ​តែមួយ វា​អាចជា​លំអាន​មួយ​។  ពិចារណា​អំពីរយៈពេល​ព្យួរការសិក្សា​ ការកំណត់ពេលវេលា​ និង​មូលហេតុនៃ​ការព្យួរការសិក្សា​។
 នៅពេល​កិច្ចប្រជុំ​នេះ​ ក្រុមការងារកម្មវិធី IEP រួមទាំងឪពុកម្តាយផងដែរ ធ្វើការរួមគ្នា​ដើម្បី​កំណត់ថា​តើ​អាកប្បកិរិយា​​ដែលបាន​នាំ​ទៅរក​ការព្យួរឬ​ការ​បណ្តេញចេញពីការសិក្សា​របស់សិស្សនោះ ​បណ្តាលមកពី​​ពិការភាព​​​របស់សិស្ស ឬបណ្តាលមកពី​សាលាមិនបានអនុវត្តកម្មវិធី​ IEP​/​ផែនការអាកប្បកិរិយារបស់សិស្ស​ឲ្យបាន​ត្រឹមត្រូវ​។ ប្រសិនបើចម្លើយ​គឺស្រប​ទៅនឹង​សំណួរណាមួយ​ កូននោះ​មិនអាច​ត្រូវបាន​ព្យួរ​ឬ​បណ្តេញ​ចេញ​ពី​ការសិ​ក្សាទេ​។​ ប្រសិនបើចម្លើយ​គឺ​មិន​ស្រប​ទៅនឹង​សំណួរទាំងពីរទេ​​ ដូច្នេះ​ កូននោះ​អាច​​ត្រូវបាន​ព្យួរ​​ឬ​បណ្តេញ​​ចេញពីការសិក្សា។​ 
សំខាន់បំផុត​ត្រូវត្រៀម​​រៀបចំ​សម្រាប់ការត្រួតពិនិត្យ​​ MDR។ អ្នកគួរតែ​ពិនិត្យ​មើល​កំណត់ត្រាការអប់រំ និង​កំណត់ត្រាវេជ្ជសាស្ត្រ​របស់កូនអ្នក​ រួមទាំង​កម្មវិធី​ IEP របស់​កូន​អ្នក​ ផែនការ 504 ការវាយតម្លៃ​លើ​ការអប់រំ​ពិសេស និង​កំណត់ត្រាផ្នែកវិន័យ​ ដូចជា​ការជូនដំណឹងនានាអំពីការ​ព្យួរការសិក្សាជាដើម​​។ អ្នកក៏គួរតែ​ទទួលបាន​មតិចូលរួម​របស់កូនអ្នកផងដែរ​​។ ប្រសិនបើកូនរបស់អ្នក​ធ្វើការរួមគ្នា​ជាមួយអ្នកឯកទេសព្យាបាល ​​ឬ​វេជ្ជបណ្ឌិត​នៅក្រៅសាលា​ យកល្អ​គួរ​តែ​​អញ្ជើញបុគ្គល​ម្នាក់នោះ​ឲ្យចូលរួមការត្រួតពិនិត្យ​​ MDR និង​ចែករំលែក​មតិ​យោបល់​របស់ពួកគេ​ជាមួយ​ក្រុម​ការងារ​​។ ខាងក្រោមនេះ​ ជា​សំណួរ​មួយ​ចំនួន​ដើម្បី​ជួយ​អ្នក​និងកូនរបស់អ្នក​ឲ្យត្រៀមខ្លួនរៀបចំសម្រាប់​ការប្រជុំ​ត្រួត​ពិនិត្យ​ MDR៖

សំណួរទូទៅ 	ចម្លើយ/សម្គាល់​	
តើ​មណ្ឌលសិក្សា​ធិការ​ចាំបាច់ត្រូវ​រៀបចំ​ការ​ប្រជុំត្រួតពិនិត្យ​ការសម្តែងចេញ​នៃអាកប្បករិយា​​ដែរឬទេ​?		
តើ​កូនរបស់អ្នក​ទទួលបាន​កម្មវិ​ធី​ IEP ឬ​ផែនការ​ 504 ដែរឬទេ​? 		
ប្រសិនបើ​កូនរបស់អ្នក​មិនទទួ​ល​បាន​​កម្មវិធី IEP ឬ​ផែនការ​ 504 តើមណ្ឌលសិក្សា​ធិការ​មាន​ហេតុផល​​ក្នុងការ​ជឿជាក់ថា​តើកូនរបស់អ្នក​អាច​មាន​ពិការភាព​ដែរឬទេ? ឧទាហរណ៍ តើ​អ្នកបានស្នើសុំ​ឲ្យគេធ្វើការវាយតម្លៃ​លើកូនរបស់អ្នក​ដើម្បីទទួលបា​នសេវាអប់រំ​ពិសេស​ដែរឬទេ? តើ​ហេតុផលទាំង​នោះជាអ្វី? 		
តើ​កូនរបស់អ្នក​ត្រូវបាន​គេព្យួរការសិក្សា​រយៈពេល​ 10ថ្ងៃ​ ឬ​យូរជាងនេះដែរឬទេ​? ប្រសិនបើដូច្នោះ តើ​ការព្យួរការសិក្សា​ទាំងនោះបានកើត​ឡើង​នៅពេលណា​ ហើយហេតុអ្វី​?​  

តើកូនរបស់អ្នក​កំពុងត្រូវបានគេបណ្តេញចេញ​មែនឬទេ​?		
តើ​អាកប្បកិរិយា​អ្វី ដែល​បាន​នាំ​ឲ្យគេព្យួរ​ឬបណ្តេញ​កូនរបស់អ្នក​ចេញពីការសិក្សា​? 		
សំណួរអំពីថា​តើ​ពិការភាពរបស់កូនអ្នក​បណ្តាលឲ្យមានអាកប្បកិរិយានោះ​​ដែរឬទេ​​		
តើអាកប្បកិរិយាដែល​​បាន​នាំ​ឲ្យ​មានបញ្ហា​វិន័យ​ គឺ​ជា​ការសម្តែងឲ្យឃើញ​នូវ​ពិការភាពរបស់កូន​អ្នក​មែនឬទេ​?​ 		
តើ​ភស្តុតាងអ្វី​ដែលអ្ន​ក​ចាំបាច់ត្រូវ​បង្ហាញថា​អាកប្បកិរិយា​របស់កូនអ្នក​មានពាក់ព័ន្ធនឹង​ពិការភាព​របស់ពួកគេ​?​ 
(សូមពិចារណា​ពីការ​វាយតម្លៃ​លើការអប់រំពិសេស​របស់កូនអ្នក​ កម្មវិធី​ IEP ផែនការ​ 504 
អ៊ីម៉ែល​/សារជាអក្សរ​ ជាមួយ​នឹង​គ្រូរបស់កូនអ្នក និង​កំណត់សម្គាល់​នានារបស់​វេជ្ជបណ្ឌិត​ ​)។		
កាល​ពីប៉ុន្មានសប្តាហ៍​ឬ​ខែ​កន្លងទៅ តើ​រោគសញ្ញា​ឬអាកប្បកិរិយា​របស់កូនអ្នក​បានល្អប្រសើរ​ធ្ងន់ធ្ង​រ​​ជាងមុន​ ឬ​ស្ថិតនៅដដែល​? 		
បច្ចុប្បន្ននេះ​ តើ​កូនរបស់អ្នក​ជួបពិគ្រោះ​ជាមួយអ្នកពិគ្រោះ​យោបល់ អ្នកព្យាបាល​ ឬ​អ្នក​ចិត្ត​សាស្ត្រ​​ដែរឬទេ​? 		
ប្រសិនបើបច្ចុប្បន្ននេះ​​កូនរបស់អ្នកជួបពិគ្រោះ​ជាមួយ​អ្នកជំនា​ញ​​​វិជ្ជាជីវៈ​សុខភាព​ផ្លូវចិត្ត​សម្រាប់​ការ​ពិគ្រោះយោបល់ជាប្រចាំ​ តើ​អ្នកប្រកបវិជ្ជាជីវៈនោះ​មានមតិ​ចូលរួម​ណាមួយដើម្បី​ផ្តល់​ជូន​​នៅពេល​ត្រួតពិនិត្យ ​MDR​​ ដែរឬទេ​? 		
ប្រសិនបើកូនរបស់អ្នក​ទទួលបានឱសថ​តាមវេជ្ជ​បញ្ជា​ តើពួកគេ​បាន​ប្រើប្រាស់​ឱសថនោះ​នៅ​​ពេល​​​​មានហេតុការណ៍​នោះដែរឬទេ​?​ ប្រសិនបើ​កូនរបស់
​អ្ន​កកំពុង​ប្រើប្រាស់​ឱស​ថ​ តើ​វា​ទំនងជា​មានប្រសិទ្ធភាព​ដែរឬទេ​? តើ​មាន​ផលរំខាន​នានាដែល​អាច​ជះឥទ្ធិពល​ទៅលើ​អាកប្បកិរិយារបស់កូនរបស់អ្នកដែរឬទេ​? 		
សំណួរអំពី ថាតើ​ការ​មិនបាន​
អនុវត្ត​តាម​កម្មវិធី​ IEP របស់កូនអ្នក​ បណ្តាលឲ្យ​មានអាកប្បកិរិយា​នោះដែរឬទេ		
តើកម្មវិធី​ IEP របស់កូនអ្នក​រួមបញ្ចូលនូវ​គោលដៅ​ផ្នែក​អាកប្បកិរិយាដែរឬទេ​? ប្រសិនបើមានរួមបញ្ចូល តើគោល​ដៅ​ទាំង​នោះ​​ពាក់ព័ន្ធនឹង​អាកប្បករិយាដែល​បាន​លើកឡើង​នេះដែរឬ​ទេ​?		
តើ​បច្ចុប្បន្ននេះ​កូនរបស់អ្នក​មានផែនការ​អន្តរាគមន៍​អាកប្បកិរិយា​ (BIP) សម្រាប់​ជាផ្នែកមួយ​នៃ​កម្មវិធី​ IEP របស់ពួកគេដែរឬទេ​?		

ប្រសិនបើកូនរបស់អ្នកបច្ចុប្ប​ន្ន​នេះ​មាន​ផែនការ​ BIP តើគោ​ល​ដៅ​ដែលបាន​សរសេរ​ជា​លាយ​លក្ខណ៍​​​អក្សរទៅក្នុង​ផែនការ​នោះ លើកឡើង​អំពី​បញ្ហា​អាកប្បកិរិយា​ដែលបាននាំ​ទៅរក​ការព្យួរឬ​ការបណ្ដេ​ញ​ចេញពីការសិក្សា​របស់កូនអ្នក​​ដែរឬទេ​?		
តើ​ការវាយតម្លៃ​លើការវិភាគ​​មុខងារអាកប្បកិរិយាត្រូវបាន​ធ្វើ​ឡើង​សម្រាប់​កូនរបស់អ្នកដែរឬទេ​? ប្រសិនបើបានធ្វើឡើង តើ​ទទួលបាន​លទ្ធផលយ៉ាងដូចម្ដេច?
ប្រសិនបើ​គ្មាន​ទេ​ សូមពិចារណា​ស្នើសុំ​ការវាយតម្លៃ​នេះ​។ 		
តើសាលារៀនបានអនុវត្ត​​
កម្មវិធី​ IEP របស់កូនអ្នកដែរឬ​ទេ​? តើ​ការព្យួរ​/ការ​បណ្តេញ​​ចេញពីការសិក្សា​ ជាលទ្ធផល​ដែលសាលា​រៀនមិនបាន​
អនុវត្ត​តាមកម្មវិធី ​IEP ឬ​ផែនការ​ 504 របស់កូនអ្នកមែន​ដែរឬទេ​? 		
ប្រសិនបើកូនរបស់អ្នក​មាន​ផែនការ​ BIP តើ​មណ្ឌល​សិក្សា​ធិការ​បានអនុវត្ត​តាម​ផែនការ​នេះ​ដែរឬទេ​?		
តើ​សាលារៀន​កំពុង​អនុវត្តគ្រប់សេវាកម្ម​ទាំងអស់ដែ​ល​បាន​បញ្ជាក់​​នៅក្នុង​កម្មវិធី​ IEP ឬ​ផែនការ​ 504 របស់កូនអ្នកដែរឬទេ​​?		
ប្រសិនបើសាលារៀន​បានអនុវត្ត​​​ផែនការ​ BIP កម្មវិធី​ IEP ឬ​ផែនការ​ 504 របស់កូនអ្នក​បាន​ត្រឹមត្រូវ​ តើ​មានអ្វីដែលនឹងបានកើត​ឡើង​?​